Diari Oficial de la Generalitat Valenciana


Sumari del DOGV 5208, del 28-02-2006 (2006/1845)

RESOLUCIÓ de 19 de gener de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de novembre de 2005 i es declara definitivament aprovada la modificació número 1 del Pla General de Salem.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1845


Data del document
:   19-01-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Salem
    * pla d'urbanisme

RESOLUCIÓ de 19 de gener de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de novembre de 2005 i es declara definitivament aprovada la modificació número 1 del Pla General de Salem. [2006/Q1845]  
Després d'esmenar-se les deficiències a què es referix l'Acord de la Comissió Territorial d'Urbanisme, de 15 de novembre de 2005, relatiu a la modificació número 1 del Pla General i de conformitat amb el que ha ordenat la resolució del director general de Planificació i Ordenació Territorial, de data 19 de gener de 2006, per la qual es declara definitivament aprovada la dita modificació, es publica l'esmentat acord:  
«La Comissió Territorial d'Urbanisme de València, en sessió celebrada el 15 de novembre del 2005, va adoptar l'acord següent:  
Vist l'expedient remés per l'Ajuntament de Salem referit a la modificació puntual número 1 del seu Pla General en l'àmbit de la unitat urbana situada entre el carrer de Benicadell i el carrer del Forn, amb la classificació i la qualificació de sòl urbà, zona de casc consolidat (CC), i de conformitat amb els següents:  
Antecedents de fet  
1. El Ple de l'Ajuntament de Salem, en sessió de 22 de juliol de 2005, va acordar aprovar inicialment la present modificació, i es va publicar anunci en el Diari Oficial de la Generalitat Valenciana número 5.061, d'1 d'agost de 2005, i en el diari Levante-EMV, de data 29 de juliol de 2005, sense que es presentaren al·legacions. El projecte és aprovat provisionalment pel Ple de l'Ajuntament en data 8 de setembre de 2005. L'expedient té entrada en el Registre de la Comissió Territorial d'Urbanisme de València amb data 16 de setembre de 2005.  
2. El projecte consta d'expedient administratiu, memòria informativa i justificativa, i de plànols d'ordenació a escala 1:2.000 (núm. 3.2B, 3.3B, 3.4B, 3.5B, 3.6B i 4.2B). No obstant això, el projecte no està diligenciat per l'ajuntament.  
3- L'àmbit de la modificació puntual, comprensiu d'una àrea de 7.470 metres quadrats de superfície es troba en la unitat urbana situada entre els carrers de Benicadell i del Forn, amb la classificació i qualificació de sòl urbà, zona de nucli urbà.  
L'objecte de la modificació és la reordenació dels volums d'edificació, i la creació d'un espai interior o la plaça oberta a l'ús públic i regularitzar les alineacions de la unitat urbana, establint un fons edificable màxim en totes les plantes de 22,50 metres i dissenyant tres punts d'accés a la plaça interior.   
Aquesta plaça serà edificable únicament en planta de soterrani per a l'aparcament de vehicles, i conservarà una zona edificable en planta baixa per a ubicar una escoleta municipal.  
El document assenyala com a justificació que l'ordenació vigent permet edificar fins a tres plantes d'altura, amb la limitació de 18 metres de fons respecte de l'alineació de vial en les plantes primera i segona, i pot ocupar l'edificació en planta baixa la totalitat de la superfície de les parcel·les.   
Aquesta ordenació feia que existira una superfície d'edificació de 7.321 metres quadrats en planta baixa, coincident amb la superfície de la unitat urbana objecte d'anàlisi, reduint la superfície de sostre edificable a 4.273 metres quadrats en planta primera i en planta segona, configurant un pati de illa de cases privat en aquestes dos plantes de 3.048 metres quadrats de superfície. La superfície total edificable sobre rasant és de 15.867 metres quadrats.  
D'altra banda, s'indica que les alineacions oest i sud no guardaven paral·lelisme amb l'existent i amb la futura respectivament del costat oposat dels carrers, en aquest últim cas existix un esquivament estrany que configura un racó poc desitjable.  
La modificació no planteja variacions de la xarxa primària o estructural de dotacions del Pla General. Solament suposa una mera redistribució de volums i reajustament d'alineacions.  
Les superfícies de sòl resultants són les següents:  
. Plaça interior: 2.223 m².  
. Zona edificable en planta baixa: 887 m².  
. Zona edificable en tres plantes: 4.347 m².  
La superfície total edificable sobre rasant és de 13.928 metres quadrats, per tant inferior en 1.959 metres quadrats de sostre a la prevista en el Pla General.  
Respecte a la justificació dels estàndards mínims, s'assenyala el que disposa l'article 17 del Reglament de Planejament de la Comunitat Valenciana, respecte que no es modifica l'equilibri dotacional existent.  
4. Durant la tramitació de l'expedient, no s'han sol·licitat informes.  
5. Salem compta amb Pla General aprovat definitivament per la Comissió Territorial d'Urbanisme en data 2 de maig de 2001.   
6. La Comissió Informativa de la Comissió Territorial d'Urbanisme de València, en sessió celebrada el 8 de novembre de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana.  
Fonaments de dret  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
2. La documentació està completa, a l'efecte del compliment del que ha preceptuat l'article 27 de la Llei Reguladora de l'Activitat Urbanística. No obstant això, han de diligenciar-se els projectes.  
3. Les determinacions contingudes en el document es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.   
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb el Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana.  
A la vista de tot el que antecedix, la Comissió Territorial d'Urbanisme, en sessió celebrada el 15 de novembre de 2005, acorda:  
Supeditar l'aprovació definitiva fins que es diligencien les dos còpies del projecte, pels antecedents i motius exposats.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana atribuïx al director general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei Reguladora de l'Activitat Urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment:  
.Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada..  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC)».  
Amb data 28 de desembre de 2005, els Serveis Tècnics del Servei Territorial de Planificació i Ordenació Territorial examinen la documentació presentada per l'ajuntament i s'emet informe favorable d'aquest, es considera acomplit l'acord de la Comissió Territorial d'Urbanisme de València de data 15 de novembre de 2005.  
Vistos la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.  
El director general de Planificació i Ordenació Territorial considera aprovada definitivament la modificació número 1 del Pla General de Salem.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de la publicació. L'esmentat article 44 de la Llei 29/1998 establix literalment:  
.Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada..  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la publicació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
València, 19 de gener de 2005.. El director general de Planificació i Ordenació Territorial: Pedro Grimalt Ivars.